**เอกสารแนบ 3**

**แบบรายงานผลการนำแนวทางการถอดประสบการณ์การเรียนรู้ไปใช้ปฏิบัติจริง**

**1. อ้างถึงแบบถอดประสบการณ์การเรียนรู้ด้าน**

การสอนภาษาอังกฤษเพื่อการสื่อสาร

ชื่อเรื่อง เทคนิคการสอนภาษาอังกฤษในรายวิชา INT 250 ประวัติศาสตร์การออกแบบภายในตะวันตกคริสต์ศตวรรษศตวรรษที่1-19

ของคณะ ศิลปะและการออกแบบ

ต้นแบบในการนำมาใช้ปฏิบัติเพื่อเป็นแบบอย่าง จากรายวิชา INT251 ประวัติศาสตร์การออกแบบภายในตะวันตกในศตวรรษที่20-21 สอนโดย รศ. พิศประไพ สาระศาลิน และ อ.ต้นข้าว นิทัศกาญจนานนท์( ผู้สอนร่วม )

**2. วิธีการดำเนินงาน/กิจกรรม**

จากรายวิชาต้นแบบ ซึ่งเป็นวิชาประวัติศาสตร์ตะวันตกที่สอนแก่นักศึกษาชั้นปีที่2ทั้งสองเทอม และเป็นรายวิชาที่สอนต่อเนื่องกัน จึงจำเป็นอย่างยิ่งที่จะสอดแทรกการใช้ภาษาอังกฤษเข้าไปในกิจกรรมการเรียนการสอน เพื่อพัฒนาทักษะการสื่อสารแก่นักศึกษา โดยมีวิธีดำเนินการดังนี้

2.1 เข้าไปสังเกตการเรียนการสอน ตลอดจนกิจกรรมที่เกี่ยวเนื่องกับรายวิชาประวัติศาสตร์การออกแบบภายในตะวันตกคริสต์ศตวรรษศตวรรษที่1-19 และจดจำเทคนิคการสอนแทรกภาษาอังกฤษของผู้สอนทั้งสองท่านเพื่อนำมาปรับใช้

2.2 สัมภาษณ์อาจารย์ผู้สอน (อ.ต้นข้าว นิทัศกาญจนานนท์ ผู้สอนร่วม) เพื่อนำเทคนิคต่างๆที่ผู้สอนในรายวิชาดังกล่าวมาใช้เกิดผลสัมฤทธิ์ในเชิงประจักษ์ เช่น กิจกรรมการนำเสนอโปรเจคหรือพูดนำเสนอรายงานในชั้นเรียนโดยแทรกภาษาอังกฤษและกิจกรรมการเรียนการสอนที่ช่วยกระตุ้นการใช้ภาษาอังกฤษของผู้เรียนอย่างสนุกสนาน

2.3 บันทึกวิดิโอภาพเคลื่อนไหว ภาพนิ่ง และคลิปเสียงการสอนเพื่อนำมาเปิดให้นักศึกษาในปีถัดไปดูเป็นตัวอย่างเพื่อช่วยกระตุ้นให้นักศึกษาเห็นประโยชน์ความสำคัญของการใช้ภาษาอังกฤษในการเรียนและการแสวงหาความรู้ การค้นคว้าในรายวิชาประวัติศาสตร์ตะวันตก

**3. ผลการดำเนินงาน /การประเมินผล**

จากการนำเทคนิคการสอนของเทคนิคการสอนภาษาอังกฤษในวิชา”ประวัติศาสตร์การออกแบบภายในคริสต์ศตวรรษศตวรรษที่20 ที่สอนโดย รศ. พิศประไพ สาระศาลิน และ อ.ต้นข้าว นิทัศกาญจนานนท์( ผู้สอนร่วม) มาปรับใช้ในวิชาประวัติศาสตร์การออกแบบภายในคริสต์ศตวรรษศตวรรษที่1-19 ผลออกมาเป็นที่น่าพอใจอย่างยิ่งและทำให้นักศึกษากล้าใช้พูดกล้าใช้ภาษาอังกฤษมากขึ้นจนเห็นผลชัดโดยวิธีการดังต่อไปนี้

3.1 ให้นักศึกษานำเสนอโปรเจค หรือรายงานในชั้นเรียน โดยใช้ระบบทวิภาษา คือใช้ภาษาอังกฤษควบคู่ภาษาไทยในช่วงครึ่งเทอมแรกในอัตราส่วนภาษาไทยต่อภาษาอังกฤษ 80:20 และครึ่งเทอมหลังใช้อัตราส่วน50:50 และในกรณีที่นักศึกษาบางรายมีทักษะการพูดการเขียนภาษาอังกฤษดีอยู่แล้วก็เปิดโอกาสให้ใช้ประกอบการเรียน การนำเสนอผลงานถึง100%

3.2 กระตุ้นและให้กำลังใจนักศึกษาที่ขาดความกล้าแสดงออก เช่นกรณีที่นักศึกษาบางคนขี้อาย ไม่กล้าพูด ก็ต้องคอยให้กำลังใจ ให้ดูคลิปการบรรยายเนื้อหาภาษาอังกฤษผ่านช่องทาง utube หรือแนะนำให้ชมภาพยนตร์อิงประวัติสาสตร์ตะวันตกที่มีบทบรรยายเสียงภาษาอังกฤษ ซึ่งสื่อเหล่านี้จะช่วยกระตุ้นสร้างแรงบันดาลใจการใช้ภาษาได้เป็นอย่างดีและฝึกทักษะการฟัง การแปลภาษาได้อีกทางหนึ่งด้วย

3.3 แทรกคำศัพท์สำคัญทางประวัติศาสตร์ศิลปะ ศัพท์เฉพาะทางศิลปะที่จำเป็นต่อการเรียนการสอนในรายวิชา โดยมอบหมายให้นักศึกษาทำสมุดบันทึกสาระความรู้ในแต่ละบทเรียนสำคัญ และจดศัพท์สำคัญที่เป็นประโยชน์ไว้ในหน้าสมุดบันทึก ( การทำสมุดบันทึกคำศัพท์ และบันทึกย่อสาระสำคัญของประวัติศาสตร์ศิลปะในแต่ละยุคในรูปแบบ Sketchbook ช่วยพัฒนาทักษะฝีมือในการสเกตช์ภาพ และฝึกทักษะการเขียนภาษาอังกฤษด้วยลายมือของนักศึกษาเองด้วย)

**4. ปัญหาและอุปสรรค / ข้อเสนอแนะ**

วิกฤติปัญหาหลักคือ ทักษะการพูด การฟังและการกล้าแสดงออกของการใช้ภาษาอังกฤษของนักศึกษาอยู่ในขั้นที่ต้องได้รับการพัฒนาอย่างเร่งด่วน ดังนั้นการพัฒนาในสามด้านที่กล่าวข้างต้น จำเป็นอย่างยิ่งที่อาจารย์ผู้สอนต้องมีจิตวิทยาการสอนที่ค่อยเป็นค่อยไป ไม่เร่งรีบคาดหวังผลมากเกินไปเพราะจะสร้างแรงกดดัน บีบคั้นนักศึกษามากเกินไป เพราะเด็กแต่ละรายมีพื้นฐานการสื่อสารภาษาอังกฤษที่สั่งสมมาไม่เท่ากัน ดังนั้นการนำผลสัมฤทธิ์จากรายวิชาที่มีการใช้ภาษาอังกฤษที่ได้ผลดีมาทดลองใช้ในรายวิชาที่ใกล้เคียงกันจึงถือว่ามีประสิทธิผลเป็นที่น่าพึงพอใจอย่างยิ่ง และส่งผลให้นักศึกษามีทัศนคติเชิงบวกต่อการกล้าใช้ภาษาอังกฤษเพื่อการสื่อสารในชีวิตประจำวัน และส่งเสริมการสื่อสารภาษาอังกฤษในวงการวิชาชีพการออกแบบภายในอย่างมีประสิทธิผล

ลงนาม อาจารย์ บัณฑิต เนียมทรัพย์

อาจารย์ประจำสาขาวิชาออกแบบภายใน คณะศิลปะและการออกแบบ

ผู้ดำเนินการปฏิบัติ